La comunicació esportiva i turística, novetats en el Congrés Internacional de Xarxes Socials Comunica2 de la UPV
14 desembre 2017

## La comunicació esportiva i turística, novetats en el Congrés Internacional de Xarxes Socials Comunica2 de la UPV14 desembre 2017Última actualització: 14 juliol 2025

![](../gestion/img/_AOR4505-copia.jpg)  
  

Les noves formes de comunicació en l'esport apareixen per primera vegada en el programa del Congrés Internacional de Xarxes Socials Comunica2, que celebra la seua vuitena edició al Campus de Gandia de la Universitat Politècnica de València els dies 15 i 16 de febrer de 2018; a més, es recupera un altre tema rellevant per a la Comunitat Valenciana i Gandia, la promoció del turisme en xarxes. Aquestes són dues de les novetats que s'han destacat en la presentació del programa del congrés Comunica2, que s'ha realitzat hui a l'Ajuntament de Gandia i en què ha participat Diana Morant, alcaldessa de Gandia; Rebeca Díez, codirectora de Comunica2 i professora del Grau en Comunicació Audiovisual; Alberto Sancho, titulat UPV i coordinador del congrés i Vicent Altur, responsable d'emprenedoria i Càtedres d'Empresa al Campus de Gandia de la UPV.  
  
El programa complet del congrés està disponible al web comunica2.webs.upv.es; la inscripció està oberta i amb preu reduït fins a final d'any.  
  
'Teníem un deute pendent amb el periodisme esportiu', ha assegura Rebeca Díez, codirectora de Comunica2 i professora del Grau en Comunicació Audiovisual a la UPV. Per compensar-ho, es comptarà amb dos ponents de primer nivell: Mercè Sanjuan, fundadora i CEO de la productora @gordonseen, esportista de proves d'ultradistància i creadora de continguts per al seu canal Youtube, amb 3 milions de reproduccions. La ponent oferirà la xerrada 'Motivació al límit'; José Luis Rojas Torrijos, periodista, professor universitari i autor del llibre 'Periodisme esportiu de manual', parlarà sobre 'Noves narratives en el periodisme esportiu'. Segons l'autor, "les xarxes socials, molt especialment Twitter, han canviat definitivament el periodisme i les rutines diàries que el professional seguia per obtenir la informació'.  
  
**El turisme en xarxes**  
El turisme recupera protagonisme en Comunica2 i els dedica una taula rodona: 'Turisme en xarxes', en què experts de les plataformes Minube, Invat.Tur, Trasmeditarranea i Lastminute reflexionaran sobre les noves formes d'interacció i promoció turística.  
Diana Morant, alcaldessa de Gandia, ha afirmat que la ciutat s'enorgulleix d'acollir el congrés acadèmic més important que se celebra a la Safor i un dels més prestigiosos en matèria de xarxes socials d'Espanya: 'Gandia, com a primera Capital Cultural Valenciana de la història, títol atorgat per la Generalitat, com a ciutat de la Ciència i la Innovació, títol atorgat pel Ministeri d'Economia i Competitivitat i com a ciutat intel·ligent i adaptada al món digital, no pot més que donar-li suport una vegada més. Iniciatives com aquesta són les que ajuden a construir la marca de ciutat que volem', ha declarat l'alcaldessa.  
  
**Comunica2, fòrum de relacions de primer nivell**  
Vicent Altur, membre de l'equip directiu del Campus de Gandia, ha destacat el valor del Comunica2 com a fòrum d'interacció entre estudiants, empreses i professorat. 'Aquest any, per exemple, Tranmediterránea patrocina la conferència de Millán I. Berzos, que parlarà de' YouTubers i altres espècies'; Juan Manuel Lucero, responsable de conferències de Google New Lab, reflexionarà sobre els de trolls; Ismael Nafría, escriptor especialitzat en mitjans digitals explicarà com es va reinventar el New York Times i que funció ha tingut la seua gestió de xarxes socials. 'Es tracta de representants d'importants empreses i organitzacions; els estudiants que assistisquen al congrés o col·laboren en ell, així com el professorat i resta d'assistents, tindran l'oportunitat d'entaular relacions personals i professionals, l'anomenat 'networking' que és una de les claus del desenvolupament laboral i econòmic', ha explicat Altur. A més, ha assenyalat Vicent Altur, el congrés Comunica2 compta un any més, amb el suport d'una organització tan prestigiosa com Fundéu BBVA - Fundació de l'Espanyol Urgent.